google/wiki40b huggingface dataset:
Pizzaiola

Pizzaiola er en matrett med tradisjoner fra Napoli, hvor kjøtt (ofte rimeligere stykker) kokes med tomater, olivenolje, hvitløk og hvitvin lenge nok til å mørne kjøttet. De fleste varianter av retten inneholder også tomatpuré, oregano og basilikum.

Historie

Historien om pizzaiola er noe uklar. Matretten er blitt svært utbredt, og oppskriften har vært gjenstand for en rekke tolkninger. Det at retten er blitt såpass populær, antas ikke å skyldes bare at den er enkelt tilberedt, men også at den egner seg sammen med pasta.
Étaples

Historie

Étaples har navnet sitt fra at det var en kjøpstad (gammel nederlandsk: Stapal, engelsk: Staple). Dagens navn er en forfransking av det gammel nederlandske ordet som var språket i området frem til ca. 1300.
I vikingtiden ble Étaples brukt som base for angrep i området. I 1172 bygget Matteus av Elsass greve av Boulogne en festning i området. I 1193 utstasjonerte kong Filip II August den franske nordflåten ved Étaples. Dette var fordi Étaples lå langs nordgrensen av kongens territorium og var den eneste havnen som var knyttet sammen med resten av kongens territorier. Under hundreårskrigen ble havnen brent ned ved flere anledninger. 3. november 1492 underskrev Karl VIII av Frankrike og Henrik VII av England fredstraktat ved festningen i Étaples.
Mellom 1803 og 1805 samlet Napoleon en større hær i Boulogne for å forberede en invasjon av England. Marskalk Neys sjette armékorps var forlagt i Étaples i to år og Napoleon kom til Étaples for å inspisere disse troppene ved flere anledninger.
Étaples ble stasjon på jernbanelinjen mellom Amiens og Boulogne som åpnet i 1848. Dette påvirket byens økonomi.
Jernbanen ble midlertidig utvidet under første verdenskrig. Étaples var forsyningshavn for British Expeditionary Force. I 1917 var transittleiren åsted for Étaplesmytteriet. Byen fikk Croix de guerre 1914–1918 i 1920 for sin rolle som transittleir for opptil 80 000 soldater på en gang.
Huanghua

Huanghua (kinesisk: 黄骅; pinyin : Huánghuá) er et byfylke i byprefekturet Cangzhou i provinsen Hebei i Folkerepublikken Kina.
Det hadde i 1999 en befolkning på 470 586 innbyggere.

Samferdsel

Kinas riksvei 205 passerer gjennom området. Den begynner i Shanhaiguan og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Skivebrems

Skivebrems er en effektiv form for mekanisk brems som benyttes på kjøretøy, slik som biler, motorsykler, og tråsykler. Bremsingen skjer ved at bremseklosser presses fra begge sider mot en skive som er fastmontert på hjulet.
På tin

På tin er en EP med Ogobor, utgitt i 2005 under Mjølkevegen Z PÅ DA.
Ep’en solgte nær 3000 eksemplar hånd til hånd, og ble gitt ut på streaming-tjenester i 2008. Singelen «To Veidde» fra albummet, ble spilt på P3 Radioshowet «Are og Odin» hver ukedag fra august til desember 2005. Ogobor spilte også LIVE på P3 under det siste programmet «Are og Odin» hadde, på Studenten i Trondheim, og var også sendt LIVE på NRK 2. Sangen har siden blitt spilt jevnt på tv og radio i programmer som blant annet «Newton» og «Norge Rundt».
Fylkesvei 3562

Fylkesvei 3562 går mellom Rise og Rise stasjon i Arendal kommune. Veien er 171 meter lang.
Frem til 2019 hadde veien betegnelsen Fylkesvei 185.
Seuthopolis

Seuthopolis (gresk Σευθόπολις, «Seuthes by») var thrakerkongen Seuthes III. residensby. Den lå ca. tre kilometer syd for dagens Koprinka, nær Kasanlak i Bulgaria, ved Goljama Varovicas munning i Tundzja. Byen ble bygd av thrakerne på 300-tallet f.Kr. etter modell av de greske polis og besto til 260-årene f.kr. Seuthopolis lå innenfor en 890 m lang bymur, og byområdet omfattet bare fem hektar. Likevel hadde byen handelsforbindelser over store områder, og håndverk og metallarbeider var godt utviklet. I nordenden av muren lå Seuthes borg med en grunnflate på ½ hektar.
Ruinen ble oppdaget i 1948 i forbindelse med bygningen av Georgi-Dimitrov-dammen og utforsket fram til dammen var ferdig. Til tross for det sensasjonelle funnet ble bassenget fylt, slik at ruinene nå ligger under vann.
Ruinene skal tørrlegges og gjøres tilgjengelig som turistattraksjon ved at det bygges en betongring rundt.
Ousman Nyan

Karriere

Nyan er født i Gambia og kom til Norge som treåring. Familien valgte å bosette seg i Drammen, og Nyan spilte fotball og bandy for Drafn i barne- og ungdomsårene. Han rakk å debutere 16 år gammel for Drafns A-lag før han ble hentet til Mjøndalen i 1992, siden han tidlig ble regnet som et stort fotballtalent. I 1994 gikk Nyan videre til Strømsgodset, og han debuterte i Eliteserien 24. april 1994 mot Viking, 18 år gammel. Nyan ble raskt en meget populær Strømsgodset-spiller og fikk også en mengde aldersbestemte landskamper. Han spilte for Strømsgodset til årsskiftet 1999/2000, da han fikk kontraktstilbud fra den greske klubben Panathinaikos. Like før avreise til Hellas ødela han imidlertid et leddbånd i kneet, og overgangen gikk i vasken.
Etter et lengre skadeavbrekk ble Nyan klar for Start, og han nøt der stor tillit under treneren Jan Halvor Halvorsen. Da Halvorsen fikk sparken sommeren 2002, havnet Nyan i unåde hos den nye treneren og valgte å bryte kontrakten. I sin oppsigelse skrev han blant annet: «Jeg har med hånden på hjertet forsøkt å yte mitt beste både i trenings og kampsituasjon. Nå når Start ikke lenger synes å ha bruk for min kompetanse på banen, finner jeg ikke lenger grunn til å bli værende».
Nyan fikk nå tilbud fra den franske toppserieklubben AC Ajaccio fra Korsika. Tiden i Frankrike begynte bra for Nyan, men han slet med skadeproblemer og ble der i kun en sesong. Sommeren 2003 ble han gjenforent med Jan Halvor Halvorsen som nå var blitt trener i Sogndal.
Før 2005-sesongen valgte Nyan å gå tilbake til Strømsgodset som hadde slitt i 1.divisjon i noen sesonger. Klubben gjorde det ikke spesielt bra i 2005 heller, men før 2006-sesongen gikk investorer tungt inn i Strømsgodset og kjøpte nærmest et helt nytt lag. Ousman Nyan var en av kun tre spillere som beholdt plassen sin i førsteelleveren fra sesongen før, og han var en sentral brikke i laget som vant divisjonen i 2006. Nyan var viktig for Strømsgodset også i Eliteserien i 2007 og 2008, men utover i 2009-sesongen ble det tydelig at han hadde store skadeproblemer. Knærne voldet ham store problemer og han bestemte seg derfor for å legge opp etter sesongslutt. Nyan fikk til sammen 219 obligatoriske kamper for Strømsgodset og skåret 22 mål. Både hans far «Jens» Nyan og hans bror Alpha Nyan har for øvrig også spilt for klubben.
Ousman er per 2017 trener for den lokale fotballklubben Austad FK i Drammen sammen med sin bror Alpha Nyan.
Somatovelleda

Utbredelse

Arten er bare kjent fra Kamerun.
Molorchus minor

Utseende

En liten til middelsstor (6-16 mm), spinkel, brun trebukk med forkortede dekkvinger. Arten kan bare forveksles med den beslektede Molorchus umbellatarum, men kan nokså lett kjennes på at antennenes tredje ledd er meget langt, omtrent så langt som pronotum. Hos M. umbellatarum er det under halvparten så langt. Antennene er ganske tynne og tydelig lengre enn kroppen. Kroppen er ganske jevnbred. Hodet er forholdsvis stort og bredt, pronotum litt lengre enn bredt, hvelvet med et par sideknøler litt bak midten. Dekkvingene er rødbrune  og dekker unde halvparten av bakkroppen, de tynne flygevingene kan ikke foldes inn under dekkvingene og ligger foldet over resten av bakkroppen. Beina er lange, lårene sterkt kølleformede, ellers slanke.

Levevis

Larven utvikler seg i tynne, døde greiner av gran, sjeldnere furu, helst døde greiner som fortsatt henger på levende trær. Larveutviklingen tar to år. De voksne billene er klekkes om høsten, men overvintrer inne i puppekammeret og kommer ikke fram før neste vår. De besøker gjerne blomster.

Utbredelse

Den er utbredt over det meste av Palearktis. I Norge er den østlig og finnes nord til Troms, men ikke ved kysten. Den mangler helt på Vestlandet.
Sopnes

Sopnes var et gammelt poststed i Langfjorden, en arm av Altafjorden i Finnmark. Langfjord kirke, som står der, var en av kirkene i Finnmark som ikke ble brent under andre verdenskrig (men ble brukt av tyske transporter som overnattingssted og var svært ramponert). «Scharnhorst», et stort tysk krigsskip, lå for anker her. Veien til Øksfjord passerer her. I dag er det ikke poststed her, men kirken er stadig i bruk.
Cyphonistes glabricollis

Utseende

En middelsstor til stor (ca. 30 millimeter), blank, rødbrun hornbille. Hos denne arten er hannens sekundære kjønnstrekk lite utviklede, han kan vanligvis kjennes på to knøler eller korte horn i pannen og to ganske små "vorter" foran på pronotum, ellers er kjønnene overflatisk like. Pronotum er rundet og hvelvet. Dekkvingene har fine punktrader.

Utbredelse

Arten er utbredt i Vest- og Sentral-Afrika.
Halmgult grasfly

Utseende

Et middelsstort (vingespenn 30 – 38 mm), lyst grågult (halmgult) nattfly. Den ligner på rørgrasfly (Mythimna straminea) og brungult grasfly (Mythimna impura), bakvingens farge er mørkere enn hos førstnevnte men lysere enn hos den andre. Forvingen er halmgul med hvite årer og tre små, svarte flekker i ytre del, disse kan være utydelige. Bakvingen er gråhvit til lysgrå.

Levevis

Arten lever i åpne områder der det vokser gras. Larvene lever på ulike slags gras. De voksne sommerfuglene flyr om natten i juli – august.

Utbredelse

Halmgult grasfly er utbredt over hele Europa. I Norge er den funnet nord til Sogn og Fjordane.
Neopseustidae

Utseende

Små sommerfugler (forvingelengde ca. 1 cm) med brede vinger, brunspraglete. Et karakteristisk trekk er at vingene er bare delvis skjellkledte – den ytterste delen er meget sparsomt dekt med skjell. Vingeformen minner om enkelte nettvinger. Hodet er ganske stort med lange, trådformede antenner. Vingene er bredt ovale, bakvingene litt kortere og bredere enn forvingene. De har markerte årer. Beina er ganske lange og tynne.
Industri-, energi- og turismedepartementet (Island)

Industri-, energi- og turismedepartementet (islandsk: Iðnaðarráðuneytið) er et departement i den islandske regjeringen. Departementet har, i likhet med Handelsdepartementet og Fiskeri- og landbruksdepartementet ansvaret for Islands næringsliv og økonomi. 
Siden 10. mai 2009 har Katrín Júlíusdóttir vært industriminister.
Bunnahabhain

Bunnahabhain er liten  skotsk landsby nord på øya Islay. Bunnahabhain er også et single-malt whiskydestilleri, som ble etablert i 1881 av William Robertson. Bunnahabhain er gælisk, og betyr elvemunning, uttales «boon-a-havn».

Historie

Bunnahabhain vokste opp rundt destilleriet med samme navn. Det ble i likhet med mange destillerier 1880-årene bygget for å møte etterspørselen etter blends.
Willam Robertson fra blender-firmaet Robertson & Baxter, i samarbeid med Islay Distillers Company bygget destilleriet. Det sto ferdig i 1883. Bunnahabhain ligger avsides til på Islay, og ble valgt ut på grunn av vannkvaliteten på vannet i Margadale-kilden, og nærheten til båtrutene til og fra Islay. På grunn av denne avsides beliggenheten ble det bygget boliger og skole for byggningsarbeidere. Det ble også bygget en vei til nærmeste landsby Port Askaig. Dette avsidesliggende området nord på øya ble i løpet av få år til landsbyen Bunnhahabin. 
I 1887 ble Bunnahabhain slått sammen med Willam Grant & sons og ble en del av Highland Distilleries Co Ltd.
Destilleriet var i drift frem til 1930. Det ble gjenåpnet i 1937.
I 1963 ble kapasiteten utvidet med to nye destilasjonsapparater. I 1982 stengte Bunnahabain igjen, men åpnet to år etter. Edrington Group overtok Bunnahabain i 1999 og la det i "møllpose", det ble bare destillert i noen uker i året. Bunnahabain ble i 2003 solgt til Burn Steward og har vært i kontuernerlig drift siden oppkjøpet.

Produksjon

Bunnahabain har to «Wash-stills» og to «Spirits-stills». Wash er vørter, altså den ferdig gjærede væsken fra det maltede kornet. I en wash-still destilleres vørteren til det som kalles for «low-wines» som har en alkoholprosent på 21-28 %, før den destilleres i en spirit-still og vil da ha en alkoholprosent på rundt 70 %. Bunnahabain har en årlig kapasitet på 2 500 000 liter whisky årlig. Vannet som brukes kommer fra elven Margadale.

Produkter

Bunnahabain har tre standard tapninger på 12, 18 og 25 år, i tillegg til spesialtappinger. Bunnahabain er også en vesentlig bestanddel i blendene Famous Grouse og i Black Bottle.
GelreDome

Qlimax

Hardstyle samlingen Qlimax holdes her hvert år.
Mezzotint

Mezzotint (fra italiensk mezzatinta, «halvtone») er en metode for framstilling av grafikk i dyptrykk. Den er spesielt egnet for framstilling av gråtoner, det vil si overganger fra lyse til mørke partier i et bilde. Teknikken ble utviklet fra omkring 1650 og er brukt forholdsvis sjelden.
Kiran

Etymologi

Kiran har opprinnelse i kirana (sanskrit: किरण), som betyr «lysstråle».

Kjente personer med navnet

Personene i listene er ordnet kronologisk etter fødselsår.
Zittauer Gebirge

Zittauer Gebirge (tsjekkisk: Žitavské hory) er et bergparti (Mittelgebirge) lengst sørøst i delstaten Sachsen i Tyskland, nær punktet der Tyskland, Polen og Tsjekkia møtes. Zittauer Gebirge har fått sitt navn etter den saksiske byen Zittau, som ligger ved foten av høgdedraget. Geologisk og geografisk er Zittauer Gebirge en del av bergkjeden Lucické hory (Lausitzer Gebirge).
Berggrunnen består for det meste av sandstein gjennomsatt av vulkanske bergarter (fonolitt), som danner de høgeste toppene. De største høydene er Lausche på 793 m og Hochwald på 749 m. På vulkansk undergrunn vokser artsrike lauvskoger, mens sandsteinsområdene domineres av gran og furu.
Som alle skogområder i Sudetene, er skogen i Zittauer Gebirge skadd av utslipp fra nærliggende varmekraftverk (Boxberg, Hagenwerder, Hirschfelde og Turów) og nedfall fra industriområder inne i Tsjekkia.

Turisme

De mest kjente turiststedene i Zittauer Gebirge er Waltersdorf, Jonsdorf, Oybin og Lückendorf. Tradisjonelt har Zittauer Gebirge vært et yndet område for vintersport, med anlegg for langrenn, alpint (Lausche), aking (Hochwald) og skøyter (Jonsdorf). Mange snøfattige vintre på 1990-tallet har imidlertid ødelagt mye av områdets rykte. Oppførelsen av ishallen i Jonsdorf på begynnelsen av 1990-tallet var et forsøk på å skaffe alternative vintersportstilbud.
Nest etter Saksiske Sveits er Zittauer Gebirge det viktigste klatreområdet i Sachsen; de mest kjente toppene er Kelchstein, Jonsdorfer Mönch, Ernst-Schulze-Stein, Waldtorwächter og Zwillinge
Smalsporbanen fra Zittau til Oybin og Jonsdorf er en av de største turistattraksjonene i området. Banen ble bygd for turistformål i 1890, og blir stadig trafikkert med damplokomotiver.
Fevergreens

Fevergreens er et musikkalbum med Jono El Grande, utgitt i 2003.
Parathyestes

Utbredelse

Arten er bare kjent fra Mindanao, Filippinene.
Thialf

Historie

Opprinnelig var Thialf et kompleks som bestod av en utendørs kunstisbane og en ishockeyhall. 14. oktober 1967 åpnet prinsesse Christina komplekset.  Ved åpningen hadde kun ishockeyhallen tak, 400 metersbanen fikk ikke tak før i 1986. I 1986 var Thialf verdens første skøytehall med en bane på 400 meter, banen var den andre i verden som fikk tak, Sportforum Hohenschönhausen i Berlin var åpnet et år tidligere. I løpet av den første sesongen (1986/-87) innendørsbanen var i bruk, ble ti verdensrekorder slått.
Frem til åpningen av skøytehallen i Calgary i 1987 var Thialf verdens hurtigste skøytebane. Selv om den ikke lenger er verdens hurtigste, er den fremdeles kjent blant skøyteløperne for sin gode atmosfære.
Hallen brukes ikke bare til skøyteløp; det arrangeres også for eksempel dance-fester der. I oktober 1992, mars 1993 og oktober 1999 ble dancefesten «Thunderdome» arrangert her.
Rhaetulus speciosus

Utseende

En middelsstor til stor (35-66 millimeter), avlang, matt svart hjortebille, dekkvingene gulbrune i alle fall i et felt på hver side. Som vanlig hos hjortebiller er hannenes kjever kraftig forstørret, hos denne slekten er de særlig gevir-lignede og navnet hjortebiller passer derfor bedre på denne slekten enn på de fleste. Kjevene er nedoverbøyde og fint sagtannet på innersiden. Hos små hanner er kjevene kortere og mindre krummede. Et særtrekk ved denne slekten er at pronotums ytterkant er fint tannet. Denne arten er vanligvis helsvart, men dekkvingene kan være rødlige. Hunnen er mindre og blankere, uten de forstørrede kjevene. Hodet og pronotums sider er tett og kraftig punkterte, pronotums midtfelt blankt.

Utbredelse

Arten er utbredt fra India i vest til Vietnam i øst.
Hemmestad brygge

Hemmestad brygge er et museumsanlegg som viser fiskeri- jordbruks- og handelshistorie fra Kvæfjord-området. Museumsanlegget har før vært et handelssted, og drives av Sør-Troms Museum.
Brygga ligger på gården Øvre Hemmestad ved Gullesfjorden i Kvæfjord. Stedet var handelssentrum for Kvæfjorden fra begynnelsen av 1800-tallet og i rundt 100 år framover og hadde dampskipsanløp fra 1868 og postkontor fra 1889. To ganger i året kom det jekter til Hemmestad, med kaffe, krydder, kandis, tekstiler og brennevin. Fra Hemmestad fikk de klippfisk, tran, fugl og multer.
Museet har sesongåpent og har en kafé med enkel servering og en liten museumsbutikk i krambua. Som gammelt postkontor har Hemmestad eget poststempel.
Holocnemus

Utbredelse

Arten er utbredt i India.
Du, jeg og Dupree

Du, jeg og Dupree (originaltittel You, Me and Dupree) er en amerikansk filmkomedie fra 2006. Owen Wilson spiller hovedrollen sammen med Kate Hudson, Matt Dillon og Michael Douglas. Regien er ved Anthony Russo og Joe Russo.
André Isoir

Bakgrunn

Amdré Isoir studerte på École César-Franck (César Franck-skolen) med Édouard Souberbielle (orgel) og Germaine Mounier (piano). Ved Conservatoire de Paris studerte han under Rolande Falcinelli og tok førstepris i både orgel og improvisasjon i 1960.

Organist

Han vant flere internasjonale orgelkonkurranser, bl.a. St Albans International Organ Festival i 1965, og tre år senere i Haarlem i Nederland vant han Prix du Challenge, den første franske organist som har oppnådd dette i historien. I 1974 fikk Isoir prisen fra  Amis de l'Orgue (Orglets venner) for sine Variations sur un psaume Huguenot (Variasjoner over en Hugenott-salme).
Isoir har spilt inn mange CD-er og LP-er, særlig på plateselskapet Calliope. I 2006 utga han sin 36. innspilling. Isoir har fått tallrike priser for sine innspillinger. Han har spilt inn mer enn 20 CD-er med orgelmusikk av Johann Sebastian Bach. Isoirs innspillinger av César Francks musikk for orgel i katedralen i Luçon er blitt lovprist. Han har heller ikke glemt musikk av ukjente, men gode komponister. Isoir har også spilt inn komplette verker av Nicolas de Grigny.
Isoir var ansatt som organist i kirken Saint-Médard de Paris fra 1952 til 1967, og deretter ved kirken Saint-Séverin. I 1973 ble han organist ved den eldste kirken i Paris, Saint-Germain-des-Prés.

Studenter

Isoir hadde mange orgelstudenter, blant dem noen norske - som Liv-Benedicte Bjørneboe og Oddbjørn Sæbø. Blant studenter fra andre land kan nevnes Jörg Abbing, Michel Bouvard, Jean Boyer, Monika Dabrowska-Beuzelin, Frédéric Denis, Frédéric Désenclos, François Espinasse, Pierre Farago, Yves Fossaert, Dominique Fournier, Jean-Louis Gil, Juliette Grellety-Bosviel, Emmanuelle Haïm, Makiko Hayashima, Léonid Karev, Joachim Kunze, Sven-Ingvart Mikkelsen, George Ritchie, Henri de Rohan, Pascale Rouet, Carolyn Shuster-Fournier, Christophe Simon, Liuwe Tamminga, Timothy Tikker, Jean-Michel Verneiges, Francis Vidil og Haru Yamagami.
Who's Next

Sporliste

Alle sangene er skrevet av Pete Townshend om ikke annet er anført.
Moa trafikkterminal

Moa trafikkterminal er en busstasjon som ligger på Moa (Spjelkavik) i Ålesund. Den er stoppested for Fjordekspressen, Fram Ekspress, flybussen og flere lokal- og regionalbusser.
Tautrekking under Verdenslekene 2013

Tautrekking under Verdenslekene 2013 ble arrangert 3. og 4. august 2013, i Alberto León Betancourt Coliseum i Cali i Colombia
Guillaume Faye

Liv og virke

Faye var en ledende teoretiker innen det europeiske nye høyre, Nouvelle Droite, på 1970- og 1980-tallet. Som tidligere medlem av Alain de Benoists nye høyre-organisasjon GRECE deltok han i splittingen av organisasjonen i 1986. På denne tiden var han i nærheten av nasjonalistisk nyhedning, og samtidig arbeidet han som journalist for Figaro Magazine, Paris-Match og andre. Han ledet også et tidsskrift kalt J'ai Tout Compris! («Jeg forstår alt!»), men som ble nedlagt kort tid etter.
I 1987 trakk Guillaume Faye seg tilbake fra politikken. I 1990 deltok han i radiostasjonen Skyrock som «Skyman». Han opptrådte også på TV-kanalen France 2 fra 1991 til 1993.
I 1998 vendte han tilbake til politikken etter å ha utgitt en del essayer om ulike emner som politikk, kultur og religion. Flere av disse ble samlet til hans fremste utgivelse, Arkeofuturisme, utgitt på engelsk i 2010. Denne utgivelsen la grunnlaget for hans politiske ideer, som hans motstand mot innvandring, hans avvisning av samtidens europeiske politikk, hans opprop for en felleseuropeisk regjering, og hans konsept om arkeofuturisme, som involverer tradisjonalistisk åndelighet og konsepter om suverenitet med de siste framganger innen vitenskap og teknologi.
I 2000 startet Faye sitt tidligere tidsskrift J'ai Tout Compris! opp på nytt med månedlige utgivelser, hvor han fremmet sine ideer: han spådde avskaffelser av de europeiske samfunnene grunnet massiv innvandring, og en total krig mellom Vesten og den islamske verden, en omfavnelse av teorien «sivilisasjonenes sammenstøt». Han deltok også i tidsskriftet Rivarol og samarbeidet jevnlig med Pierre Vials Terre et Peuple, en nyhedensk gruppe. Han deltok også i konferanser utenfor Frankrike, blant annet den amerikanske nasjonalistiske gruppe American Renaissance den 3. mars 2006.
Faye ble kritisert for sin «ekstremisme» av Alain de Benoist i et intervju utgitt i mars 2000 i italienske Area, en publikasjon som er nært tilknyttet det høyreorienterte politiske partiet Alleanza Nazionale.
I 2007 utga han La Nouvelle question juive («Det jødiske spørsmål») hvor han sterkt kritiserte Holocaust-benektelse og mange innenfor den nasjonalistiske grupperingen Tredje posisjonen og antisionister (som eksempelvis Alain Soral og Christian Bouchet) som han anklaget for å være sympatisk innstilt overfor islamismen. Selv ble han anklaget for å være «nasjonalist-sionist».
London Chess Classic 2012

London Chess Classic 2012 var den fjerde utgaven av sjakkturneringen London Chess Classic som ble spilt fra 1. til 10. desember 2012. Magnus Carlsen vant turneringen for tredje gang, to poeng foran fjorårets vinner Vladimir Kramnik.
Som i 2011-utgaven besto turneringen av 9 spillere, hvor en spiller hadde «walk over» for hver runde, og fungerte som ekspertkommentator under runden. Nytt av året derimot, var at man hadde endret på den engelske besetningen. Tidligere hadde turneringen hatt 4 engelske spillere i turneringen. Nigel Short og David Howell ble erstattet av engelske Gawain Jones og den ungarske kvinnelige verdenseneren, Judit Polgár.
Sonnenseit tunnel

Sonnenseit tunnel er en tunnel som ble påbegynt under andre verdenskrig, tiltenkt som jernbanetunnel på Polarbanen. Tunnelen ble bygd mellom de to planlagte stasjonene i Gyltvik og Kvarv i Sørfold. Ved krigens slutt var Sonnenseit tunnel gjennomdrevet med 94 meter stoll.